ΜΝΗΜΟΝΙΟ ΣΥΜΦΩΝΙΑΣ 


μυ... 
Στην Αθήνα σήµερα την -./8/2015 μεταξύ: 


ΑΦΕΝΟΣ: 

Του Οργανισμού Συλλογικής Διαχείρισης µε την επωνυμία «ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΣΥΓΓΕΝΙΚΩΝ ΔΙΚΑΙΩΜΑΤΩΝ - ΤΗΛΕΟΠΤΙΚΑ ΔΙΚΑΙΩΜΑΤΑ 
ΑΝΩΝΥΜΗ ΕΤΑΙΡΕΙΑ» και διακριτικό τίτλο «ΤΗΛΕΟΠΤΙΚΑ ΔΙΚΑΙΩΜΑΤΑ», με ΑΦΜ: 
8998770525 - ΔΟΥ: ΦΑΕ Αθηνών, που εδρεύει στην Αθήνα, οδός Απόλλωνος, αρ. 3-5, όπως 
νόμιμα εκπροσωπείται στο παρόν από τον κ. Μανώλη Δραϊνάκη, σύμφωνα µε το από 
3.12.2014 πρακτικό του ΔΣ, αναφερόμενου στο εξής χάριν συντοµίας ως «ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ», 

ΚΑΙ ΑΦΕΤΕΡΟΥ: 

Του Σωματείου, πρωτοβάθμιας επαγγελματικής οργάνωσης, µε την επωνυμία «Ένωση 
Ξενοδόχων Ιωαννίνων», µε ΑΦΜ.:ΘΟ1 0951 λου. ---υ το οποίο εδρεύει στα Ιωάννινα, 
επί της οδού Ν. Μποξ 9Ηαρ.|-.. και εκπροσωπείται νόμιμα από τον Πρόεδρο του 
Διοικητικού Συμβουλίου τουγι](.. Κλήρίσύ.. αναφερόµενου στο εξής χάριν συντοµίας ως 
«Ε.Ξ.Ι.», 


Δηλώϑηκαν, συμφωνήϑηκαν και έγιναν αμοιθαία αποδεκτά τα κάτωϑι: 
Ι. ΠΡΟΟΙΜΙΟ 


1. Ο Οργανισμός Συλλογικής Διαχείρισης και Προστασίας Συγγενικών Δικαιωμάτων- 


ΤΗΛΕΟΠΤΙΚΑ ΔΙΚΑΙΩΜΑΤΑ. 


1.1, Ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ εἶναι Οργανισμός Συλλογικής Διαχείρισης και Προστασίας Συγγενικών 
Δικαιωμάτων, ο οποίος λειτουργεί νομίμως σύμφωνα µε την από 6.11.2007 υπ' αριθμ. 
ΥΠΠΟ/ΔΟΕΠΥ/ΟΠΥΝΣ/104.678/6.11.2007 απόφαση έγκρισης σύστασης και λειτουργίας του Υπουργού 
Πολιτισμού (σε συνδυασμό µε την υπ' αριθμ. ΥΠΠΟ/ΔΟΕΠΥ/ΤΟΠΥΝΣ/113914/14.12.2007 τροποποιητική 
απόφαση Υπουργού Πολιτισμού), ως Οργανισμός Συλλογικής Διαχείρισης, σύμφωνα µε το Ν.2121/1993 περί 


προστασίας της Πνευματικής ιδιοκτησίας και των συγγενικών δικαιωμάτων. Στον εν λόγω Οργανισμό έχει 

ανατεθεί η διαχείριση και προστασία των εξουσιών του συγγενικού δικαιώματος των μελών του ιδιωτικών 
πηλεοπτικών σταθμών εθνικής εμβέλειας ΑΙΡΗΑ Δορυφορική Τηλεόραση ΑΕ, ΑΝΤΕΝΝΑ Τν Ανώνυμος Εταιρία, 
Ελεύθερη Τηλεόραση Α.Ε. (ΑΙΤΕΒ), Μακεδονία Τν Ανώνυμος Εταιρία, Τηλέτυπος Ανώνυμη Εταιρεία 
"Τηλεοπτικών Προγραμμάτων (ΜΕΘΑ ΟΗΑΝΝΕΙ), Νέα Τηλεόραση Ανώνυμη Εταιρεία (5ΤΑΒ ΟΗΑΝΝΕΙ), Ειδήσεις 
ἵτοτ Κομ Ανώνυμη Τηλεοπτική και Εμπορική Εταιρεία Παροχής Πληροφοριών και Ενημέρωσης (ΣΚΑΙ), υπό την 
εδιότητά τους ως Παραγωγοί Οπτικοακουστικών έργων και αναφορικά µε τα έργα παραγωγής τους (Ρεπερτόριο 
ΟΣΔ Τηλεοπτικά Δικαιώματα). Συνακόλουθα, ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ είναι ο μόνος αρμόδιος και 
αποκλειστικός δικαιούχος να εισπράττει την προβλεπομένη στην παρούσα αμοιβή και να χορηγεί την 
τταραχωρούμενη µη αποκλειστική άδεια δημόσιας παρουσίασης δια τηλεοράσεως στα δωμάτια των 
ξενοδοχείων-μελών της Ε.Ξ.Ι. όσον αφορά το Ρεπερτόριό του (οπτικοακουστικά έργα παραγωγής των µελών 


του). 
Σύμφωνα µε το άρθρο 55 του Ν.2121/1993 ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ έχει επί πλέον 


τις ακόλουθες αρμοδιότητες -- υποχρεώσεις: 

(α) Να καταρτίζει συμβάσεις µε τους χρήστες για τους όρους εκμετάλλευσης των έργων 
(Ρεπερτορίου του), καθώς και για την οφειλόμενη αμοιβή. 

(6) Να εξασφαλίζει στους δικαιούχους (µέλη του) αμοιβή κατά τα οριζόμενα στα άρθρα 32 
και 34 του ανωτέρω νόμου. 

(γ) Να εισπράττει την αμοιβή και να κατανέµει μεταξύ των δικαιούχων (μελών του) τα 
εισπραττόµενα ποσά. 

(δ) Να προβαίνει, σύμφωνα µε το δεύτερο εδάφιο της παραγράφου 2 του παρόντος άρθρου, 
σε κάθε διοικητική ή δικαστική ή εξώδικη ενέργεια για τη νόμιμη προστασία των 
δικαιωμάτων των δικαιούχων (μελών του) ή των δικαιοδόχων τους, και ιδίως να υποβάλει 
αιτήσεις ασφαλιστικών μέτρων, να εγείρει αγωγές, να ασκεί ένδικα μέσα. 

(ἑ) Να λαμβάνει από τους χρήστες κάθε πληροφορία αναγκαία για τον καθορισμό, την 


είσπραξη και κατανομή των εισπραττοµένων ποσών. 


1.2. 0 ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ έχει σύμφωνα µε τα ανωτέρω την αρμοδιότητα και την 
υποχρέωση να εισπράττει και να διανέμει την αμοιβή για τη δημόσια εκτέλεση/παρουσίαση 
στο κοινό των έργων του Ρεπερτορίου του, υπό οποιαδήποτε µορφή και σε οποιονδήποτε 


χώρο εντός της ελληνικής επικράτειας. 


2. Η δικαστική διένεξη μεταξύ του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ και ξενοδοχειακών 


επιχειρήσεων σε όλη την χώρα. 


2.1. Μεταξύ του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ και σημαντικού αριθμού ξενοδοχειακών 
επιχειρήσεων, εκκρεμεί σήµερα σημαντικός αριθµός αγωγών ενώπιον των αρμοδίων 
δικαστηρίων, µε τις οποίες ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ έχει ζητήσει, μεταξύ άλλων, να 
καθοριστεί το ύψος της οφειλομένης προς τους δικαιούχους πνευματικής ιδιοκτησίας που 
αυτός εκπροσωπεί αποζημίωσης για την χωρίς την άδειά του δημόσια παρουσίαση των 
πιροστατευόµενων από τον ίδιο οπτικοακουστικών έργων στα δωμάτια ξενοδοχείων, στο 
διπλάσιο των προβλεπομένων στο νομίμως δηµοσιευθέν αμοιβολόγιο του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ αμοιβών κατά το άρθρο 65 παρ.2 του Ν.2121/1993. 

Πέραν τούτων έχουν σταλεί σε ξενοδοχεία-μέλη της Ε.Ξ.Ι.. επιστολές µε τις οποίες, τα µέλη 
ενηµερώνοντο για τις µέχρι τότε ενέργειες (εξώδικες και δικαστικές) του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ και καλούντο όπως «εντός πέντε (5) ημερών από την παραλαθή της παρούσας 
(επιστολής), επικοινωνήσουν προκειμένου να λάθουν έγγραφη ἄδεια δημόσιας 
παρουσίασης µέσω τηλεοπτικής μετάδοσης στα δωμάτια του ξενοδοχείου τους των 
οπτικοακουστικών ἔργων του Ρεπερτορίου των μελών του Οργανισμού ΤΗΛΕΟΠΤΙΚΑ 
ΔΙΚΑΙΩΜΑΤΑ, καϑώς επίσης και προκειμένου να ρυϑμίσουν τις αναδρομικές οφειλές σας των 
πέντε (5) τελευταίων ετών». Ταυτόχρονα ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δήλωνε ὁτι θα 
προβεί σε κάθε αναγκαία δικαστική ενέργεια για την προάσπιση των νομίμων συμφερόντων 
του (δικαστική επιδίωξη διπλάσιας αποζημίωσης βάσει του άρθρου 65 παρ.2 του ν. 


2121/1993, επιδίωξη νόμιμων τόκων, δικαστικής δαπάνης κλπ). 


2.2. Τα Μέρη διαπιστώνουν περαιτέρω, ὁτι κατόπιν της έκδοσης της Διάταξης του 
Δικαστηρίου της Ευρωπαϊκής Ένωσης στην υπόθεση (-136/09 -- μεταξύ των «Οργανισμός 
Συλλογικής Διαχείρισης Δημιουργών Θεατρικών και Οπτικοακουστικών Έργων» και «Διβάνη 
Ακρόπολις ΑΞΤΕ», διά της οποίας σε συνδυασμό µε την απόφαση του ίδιου Δικαστηρίου στην 
υπόθεση 5ΘΑΕ κατά Βαΐβε! Ηοῖε[ες 5Α, επιλύθηκε καταφατικά το νομικό ζήτημα, εάν συνιστά 
παρουσίαση στο κοινό η πραγματοποιούµενη από τον ξενοδόχο αναμετάδοση μουσικών ή 
οπτικοακουστικών έργων στα δωμάτια του ξενοδοχείου του µέσω συσκευών τηλεοράσεως 
στις οποίες διανέμεται το λαμβανόμενο από το ξενοδοχείο τηλεοπτικό σήμα. Συνεπεία δε της 
παραπάνω νομολογιακής εξέλιξης, έγινε προσέγγιση των συμβαλλομένων μερών µε σκοπό 
την ενίσχυση της συνεργασίας τους για τη συνολική εξωδικαστική διευθέτηση της διένεξης 

πεταξύ ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ και ξενοδοχειακών επιχειρήσεων όσον αφορά στην 
καταβολή στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ αμοιβών συγγενικών αποκλειστικών 
δικαιωμάτων παραγωγών οπτικοακουστικών έργων για την προρρηθείσα παρουσίαση στο 
κοινό και την αποφυγή μελλοντικών δικαστικών διενέξεων μεταξύ του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ και των µελών της Ε.Ξ.Ι. Οι διαπραγματεύσεις, που διεξήχθησαν απευθείας 
μεταξύ των Μερών, εἶχαν σαν αποτέλεσµα την διευθέτηση του εν προκειμένω ζητήματος 
κατά τον τρόπο που εμπεριέχεται στο παρόν και υπό τους εξής ειδικότερους όρους και 


συμφωνίες: 
Π. ΑΝΤΙΚΕΙΜΕΝΟ ΤΟΥ ΠΑΡΟΝΤΟΣ 


1. Προσδιορισμός της συνολικά οφειλόµενης ετήσιας αμοιβής για το χρονικό διάστηµα 
από 1.1.2015 και εντεύθεν -- Άλλα σχετικά µε την καταβολή της εν προκειμένω αμοιβής 


ζητήματα. 


1.1. Αντικείµενο του παρόντος είναι ο προσδιορισμός του ύψους των αμοιβών του ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ για τη χρήση των έργων του Ρεπερτορίου του, που συνίσταται 
στην µε οποιονδήποτε τρόπο αναμετάδοση/δηµμόσια παρουσίαση των ραδιοτηλεοπτικών 
εκπομπών των έργων αυτών στα δωμάτια ξενοδοχείων, τα οποία ανήκουν σε μέλη της Ε.Ξ.Ι., 
για το χρονικό διάστηµα από 1.1.2015 και εντεύθεν. Διευκρινίζεται και γίνεται αμοιβαία 
αποδεκτό ότι το συμφωνηθέν µε την παρούσα ετήσιο οικονομικό αντάλλαγμα ανά δωμάτιο, 
δεν συνιστά τη συνήθως καταβαλλόμενη αμοιβή για την παραχώρηση άδειας δημόσιας 
παρουσίασης, αλλά ότι προσδιορίστηκε κατ εξαίρεση στο ύψος αυτό λόγω του συλλογικού 
χαρακτήρα της συμφωνίας και της ιδιαίτερα δυσχερούς οικονοµικής κατάστασης στην οποία 
τα µέλη της Ε.Ξ.Ι. έχουν περιέλθει τα χρόνια που πλήττεται η Χώρα από την οικονομική 
κρίση, καθώς επίσης και λόγω της ταυτόχρονης επίτευξης συμβιβαστικής επίλυσης της 


διαφοράς μεταξύ των εις το παρόν συμβαλλομένων για τα προηγούμενα έτη. 


1.2. Λαμβάνοντας υπόψη όσα προαναφέρονται στην παράγραφο 1.1. τα Μέρη δηλώνουν, 
συμφωνούν και συναποδέχονται, ότι η αμοιβή των συγγενικών δικαιωμάτων παραγωγών 
οπτικοακουστικών έργων, που θα παραχωρούνται υπό τη µορφή µη αποκλειστικής άδειας 

εκμετάλλευσης από τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ για την παρουσίαση των 
ραδιοτηλεοπτικών εκπομπών των προστατευόµενων από τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
οπτικοακουστικών έργων στο κοινό, που ευρίσκεται σε δωμάτια ξενοδοχείου, το οποίο 
ανήκει σε μέλος της Ε.Ξ.Ι. ,θα ανέρχεται για τα έτη 2015-2017: 

α) προκειµένου για ξενοδοχεία πέντε (5) αστέρων, στο ποσό των 11,00 ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 6,60 ἐ ετησίως για κάθε δωμάτιο ξενοδοχείου της ἴδιας κατηγορίας, που 
λειτουργεί έως 6 μήνες το χρόνο, 

β) προκειµένου για ξενοδοχεία τεσσάρων (4) αστέρων, στο ποσό των 9,50 Ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 5,70 Ε ετησίως για κάθε δωμάτιο ξενοδοχείου της ίδιας κατηγορίας, που 
λειτουργεί έως 6 μήνες το χρόνο, 

γ) προκειµένου για ξενοδοχεία τριών (3) αστέρων, στο ποσό των 8,90 ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 5,34 Ε ετησίως για κάθε δωμάτιο ξενοδοχείου της ίδιας κατηγορίας, που 
λειτουργεί ἑως 6 μήνες το χρόνο, 

δ) προκειµένου για ξενοδοχεία δύο (2) αστέρων, στο ποσό των 7,80 ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 4,68 Ε ετησίως για κάθε δωμάτιο ξενοδοχείου της ίδιας κατηγορίας, που 
λειτουργεί έως 6 μήνες το χρόνο, καθώς και 

ε) προκειµένου για ξενοδοχεία ενός (1) αστέρα, στο ποσό των 7,00 ε ετησίως για κάθε 
δωμάτιο ξενοδοχείου της συγκεκριμένης κατηγορίας, που λειτουργεί 12 μήνες το χρόνο και 
στο ποσό των 4,20 Ε ετησίως για κάθε δωμάτιο ξενοδοχείου της ίδιας κατηγορίας, που 
λειτουργεί ἑως 6 μήνες το χρόνο. 

Κάθε ξενοδοχειακή επιχείρηση που θα προσχωρεί στην παρούσα συμφωνία, οφείλει να 
υπογράψει νομίμως και να παραδώσει στον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ την 
επισυναπτόµενη Δήλωση Προσχώρησης που επισυνάπτεται στο παρόν ως ΠΑΡΑΡΤΗΜΑ Α 
μαζί µε τυχόν επιπλέον έγγραφα που αφορούν το εν λόγω ξενοδοχείο (π.χ. σήμα ΕΟΤ). Ο ΟΣΔ 
δηλώνει από τώρα ότι στις προσχωρηθησόµενες κατά τα άνω ξενοδοχειακές επιχειρήσεις 


(και υπό την προὔπόθεση της εµπρόθεσµης καταβολής των αμοιβών) παραχωρεί µη 


αποκλειστική άδεια δημόσιας παρουσίασης των έργων των μελών του σε τηλεοράσεις στα 


Φωμάτια της αδειοδοτούµενης ξενοδοχειακής επιχείρησης. 


1.3. Ο εκάστοτε ισχύων Φόρος Προστιθέµενης Αξίας ή οποιαδήποτε άλλη νόμιμη 
επιβάρυνση, που µπορεί να προκύψει στο μέλλον, εφ’ οιουδήποτε ποσού θα καταβάλλει για 
την εν προκειμένω αιτία µέλος της Ε.Ξ.Λ. προς τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ, θα 
βαρύνει αποκλειστικά και μόνον την ξενοδοχειακή επιχείρηση και θα καταβάλλεται στον ΟΣΔ 
ΤΗΛΕΟΠΤΙΚΑ ΔΙΚΑΙΩΜΑΤΑ εμπροθέσμως στο ακέραιο. Η παρούσα Συμφωνία ισχύει για τα 
έτη 2015, 2016 και 2017, μετά ταύτα δε ανανεώνεται αυτομάτως εκάστοτε για ένα 
ημερολογιακό έτος εφόσον οιοδήποτε εκ των δύο συμβαλλομένων δεν γνωστοποιήσει 
εγγράφως στο άλλο συμβαλλόμενο μέρος την βούλησή του περί λήξης της ισχύος της 
σύμβασης μέχρι την 1η Σεπτεμβρίου του αντίστοιχου έτους, οπότε η λήξη θα επέρχεται την 
31η Δεκεμβρίου του έτους αυτού. 

Η εν λόγω αμοιβή, πλέον του εκάστοτε ισχύοντος Φ.Π.Α., θα τιµολογείται το Νοέμβριο, όσον 
αφορά στα ξενοδοχεία συνεχούς λειτουργίας, και τον Απρίλιο, όσον αφορά στα εποχικά 
ξενοδοχεία, εκάστου ηµερολογιακού έτους στο οποίο αφορά και θα καταβάλλεται από το 
μέλος της Ε.Ξ.Ι. το αργότερο έως την 31η ηµέρα του ίδιου μήνα. Σε περίπτωση που υπάρξει 
κάποια πραγματική μεταβολή στη λειτουργία της ξενοδοχειακής επιχείρησης π.χ. μεταβολή 
της περιόδου λειτουργίας απὀ συνεχούς σε εποχική ή τ’ αντίστροφο, η ξενοδοχειακή 
επιχείρηση οφείλει να ενημερώσει εγγράφως (ως έγγραφο νοείται και η αποστολή 
ηλεκτρονικού μηνύματος -6-πιαί!) τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ, τουλάχιστον έναν (1) 
μήνα πριν την έκδοση του ετήσιου τιµολογίου, σύμφωνα µε όσα ορίζονται στο προηγούμενο 
εδάφιο. Διαφορετικά λαμβάνεται υπ’ όψη αποκλειστικά η αντίστοιχη δήλωση προσχώρησης 
της επιχείρησης. Ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ θα αποστέλλει αντίγραφο του τιμολογίου 
στην ξενοδοχειακή επιχείρηση τουλάχιστον 15 ημέρες προ της ημερομηνίας καταβολής µε 
υπόµνηση για την προθεσµία εξόφλησης, η δε ξενοδοχειακή επιχείρηση υποχρεούται να 


παραλαμβάνει ανεπιφύλακτα το έκαστο τιμολόγιο. 


1.4. Η παρούσα συμφωνία συνάπτεται σε συλλογικό επίπεδο, µε στόχο την επίτευξη 
συλλογικού χαρακτήρα, υπό την έννοια ότι επιδιώκεται η προσχώρηση σε αυτήν (και η µέσω 
αυτής αδειοδότηση) της πλειοψηφίας ή/και της ολότητας των μελών της Ε.Ξ.Ι., και 

προκειµένου να επιτευχθεί ο συλλογικός αυτός χαρακτήρας, αμφότερα τα μέρη 
αναγνωρίζουν την ανάγκη να παραχωρηθούν εκπτώσεις στις προς προσχώρηση 
ξενοδοχειακές επιχειρήσεις όσον αφορά τις αναδρομικές οφειλές για την µη αδειοδοτηµένη 
έως σήµερα χρήση, οι οποίες εκπτώσεις είναι νόμιμες, σύμφωνες µε τα χρηστά και 
συναλλακτικά ήθη και δεν αντιβαίνουν σε καμία περίπτωση σε οιαδήποτε τυχόν ατομική 
συμφωνία έχει ήδη συνάψει ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ µε μεμονωμένες 
ξενοδοχειακές επιχειρήσεις. Ειδικά, λοιπόν, όσον αφορά τις αναδρομικές οφειλές, τα µέρη 
συμφωνούν τα εξής: 

Έναντι οποιουδήποτε μέλους της Ε.Ξ.Ι. προσχωρήσει (µε την υπογραφή και αποστολή της 
Δήλωσης Προσχώρησης του Παραρτήματος Α του παρόντος) στην προκείµενη συμφωνία, ο 
ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ θα παρέχει έκπτωση ως προς τις αξιώσεις του για το χρονικό 
διάστηµα του παρελθόντος από 1/1/2010 έως και 31/12/2014, εκ ποσοστού πενήντα τοις 
εκατό (5096) καθώς και δυνατότητα τμηματικής καταβολής (Καταβολή σε έως οκτώ (8) 
μηνιαίες δόσεις από την ημερομηνία της Δήλωσης Προσχώρησης), ανάλογα µε τα δεδοµένα 
εκάστου μέλους της Ε.Ξ.Ι.. Σε περίπτωση εφάπαξ καταβολής ολόκληρου του ποσού θα 
παρέχεται πρόσθετη έκπτωση στην ανωτέρω αναδρομική οφειλή, εκ ποσοστού 2096 (ως 
«εφάπαξ» λογίζεται µε το παρόν και η καταβολή µε επιταγή λήξεως μηνός από την 
παραλαβή). Στην περίπτωση που το μέλος της Ε.Ξ.Ι. προτού εξοφλήσει τις αναδρομικές 
οφειλές του εξέλθει/παραβιάσει την εν προκειμένω συμφωνία οι παραπάνω αξιώσεις του 
ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ θα επανενεργοποιούνται άµεσα, χωρίς οιαδήποτε έκπτωση ή 
διευκόλυνση καταβολής. 

Αυτονόητο και αμοιβαία αποδεκτό είναι ότι έναντι οιασδήποτε ξενοδοχειακής επιχείρησης 
δεν προσχωρήσει στην παρούσα συμφωνία εντός δεκαπέντε ηµερών (15) από την ανάρτηση 
της παρούσας στην επίσηµη ιστοσελίδα της Ε.Ξ.Ι., ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δεν 
δεσμεύεται από την παρούσα συμφωνία και δικαιούται να διεκδικήσει την αποζηµίωσή του 
για την άνευ αδείας δηµόσια παρουσίαση των οπτικοακουστικών έργων του ρεπερτορίου 
των μελών του, µε βάση το νομίμως δημοσιευμένο αμοιβολόγιό του. 

Έναντι οιασδήποτε ξενοδοχειακής επιχείρησης προσχωρήσει µεν στην παρούσα συμφωνία, 
αλλά παραβιάσει οιονδήποτε όρο αυτής, όλων συνομολογουμένων ως ουσιωδών (π.χ. µη 
εµπρόθεσµη καταβολή των οφειλομένων αμοιβών κ.λ.π.), ο ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
δικαιούται να καταγγείλει την παρούσα άµεσα και να διεκδικήσει την αποζημίωση των 


ν 


µελών του για την άνευ αδείας δημόσια παρουσίαση των προστατευόµενων από τον ίδιο 
οπτικοακουστικών έργων στα δωμάτια της ξενοδοχειακής επιχείρησης που παραβίασε την 
παρούσα συμφωνία µε βάση το νομίμως δημοσιευμένο αμοιβολόγιό του. 

Ο ΟΡΓΑΝΙΣΜΟΣ ΤΗΛΕΟΠΤΙΚΑ ΔΙΚΑΙΩΜΑΤΑ δηλώνει ότι για τις ξενοδοχειακές επιχειρήσεις 
που θα προσχωρήσουν στην παρούσα Συμφωνία, (εντός του ως άνω χρονικού διαστήματος), 
δεν θα διεκδικηθούν καθ᾽ όλη τη διάρκεια ισχύος της παρούσας χωριστές αμοιβές για την 
χρήση τηλεοράσεων στους κοινόχρηστους χώρους των ξενοδοχείων, που λειτουργούν για 
την εξυπηρέτηση των πελατών, όπως το λόμπυ, ασανσέρ, εστιατόρια κλπ, καθώς και στις 
αίθουσες εκδηλώσεων και στα καταστήματα υγειονομικού ενδιαφέροντος υπό την 
προὐπόθεση πως λειτουργούν µε το ΑΦΜ της ξενοδοχειακής επιχείρησης. Επίσης ακόμα και 
αν ήθελε γίνει δεκτό πως οι τηλεοπτικοί σταθμοί µέλη του ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 
δικαιούνται αμοιβή για την παρουσίαση στο κοινό του προγράµµατος τους µε βάση το 
άρθρο 48 του ν. 2121/1993 συμφωνείται αμοιβαία ότι δεν πρόκειται να αξιώσουν καθ΄ όλη 
τη διάρκεια ισχύος του παρόντος αμοιβή για τη συγκεκριμένη αιτία, καθώς η αμοιβή αυτή 
θεωρείται πως καλύπτεται από τα στην παράγραφο ΙΙ-1.2. του παρόντος προβλεπόμενα 


ποσά. 


Π|. ΕΓΓΥΗΣΕΙΣ ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 


1.1.0 ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ δηλώνει και εγγυάται, ότι είναι μόνος αρμόδιος και 
αποκλειστικός δικαιούχος να εισπράττει την προβλεπομένη στην παρούσα αμοιβή και να 
χορηγεί την παραχωρούμενη µη αποκλειστική άδεια δημόσιας παρουσίασης διά 
τηλεοράσεως στα δωμάτια των ξενοδοχείων-μελών της Ε.Ξ... του συνόλου των 
οπτικοακουστικών έργων παραγωγής των μελών του, ήτοι των τηλεοπτικών σταθμών, ΑΙΡΗΑ, 
ΑΝΤΕΝΝΑ, ΜΕΘΑ, 5ΤΑΒ, ΣΚΑΙ, ΜΑΚΕΔΟΝΙΑ, ΑΙΤΕΒ και συνεπώς η τήρηση των παραπάνω 
όρων και η καταβολή από το υπαχθέν στην ρύθμιση µέλος της Ε.Ξ.Ι. των καθοριζόµενων 
στον όρο !|-1.2. αμοιβών θα συνιστά εξόφληση των αντιστοίχων συγγενικών δικαιωμάτων 
παραγωγών οπτικοακουστικών έργων του καλυπτόμενου από τον ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ ως άνω Ρεπερτορίου. Εφόσον αυξηθεί το Ρεπερτόριο του ΟΣΔ ΤΗΛΕΟΠΤΙΚΑ 
ΔΙΚΑΙΩΜΑΤΑ κατά τη διάρκεια ισχύος της παρούσας, µε την εισαγωγή ως νέου μέλους στον 
ΟΣΔ οιουδήποτε τηλεοπτικού σταθμού πανελλήνιας εμβέλειας υπό την ιδιότητά του ως 

παραγωγού οπτικοακουστικών έργων, δεν θα αξιωθεί επιπλέον αμοιβή, πέραν της 
προβλεπόμενης στην παρούσα Συμφωνία. Σε περίπτωση που οποιοσδήποτε, από τους νυν 
αδειοδοτηµένους, τηλεοπτικός σταθµός πανελλήνιας εμβέλειας, µέλος ή µη του ΟΣΔ, υπό 
την ιδιότητά του ως παραγωγού οπτικοακουστικών έργων, εγείρει ατομικά ή µέσω άλλου 
οργανισμού συλλογικής διαχείρισης οικονομικές αξιώσεις κατά μέλους της Ε.Ξ.Ι., που έχει 
προσχωρήσει στην παρούσα συμφωνία, ο ΟΣΔ αναλαμβάνει να απαλλάσσει το µέλος της 
Ε.Ξ.Ι. από κάθε ευθύνη για αποζημίωση ή καταβολή αμοιβής, το δε µέλος της Ε.Ξ.Ι. θα 
δικαιούται να τον προσεπικαλεί ως δικονοµικό εγγυητή και ο ΟΣΔ θα παρεμβαίνει µε δικές 
του δαπάνες στην σχετική δίκη υπέρ της επιχείρησης και θα καταβάλει κάθε ποσό που τυχόν 
η επιχείρηση θα διαταχθεί να καταβάλλει κατόπιν τελεσίδικης δικαστικής απόφασης για την 


αναφερόμενη στο παρόν εδάφιο αιτία. 


1.2. Σε περίπτωση που ο Οργανισμός συνάψει στο μέλλον σύμβαση µε Ένωση Χρηστών (π.χ. 
Ξενοδοχειακό Επιμελητήριο Ελλάδος) ή απευθείας µε οποιοδήποτε τρίτο χρήστη, που να 
περιέχει οικονομική ρύθμιση ευνοϊκότερη για τον τρίτο αυτόν χρήστη από τις αντίστοιχες 
οικονομικές ρυθµίσεις της παραγράφου ΙΙ.1.2. της παρούσας (οικονομικό αντάλλαγμα για 
την παραχώρηση άδειας για το μέλλον), η εν λόγω ευνοϊκότερη Οικονομική ρύθμιση θα 
καταλαμβάνει αυτομάτως από την ημερομηνία ισχύος της και για το μέλλον και µόνο και την 
διεπόµενη από την παρούσα σύμβαση σχέση της... µε τον ΟΣΔ ΤΗΛΕΟΠΤΙΚΑ ΔΙΚΑΙΩΜΑΤΑ 


και συγκεκριµένα µε τα µέλη της... που θα έχουν προσχωρήσει στην παρούσα. 


Ιν. ΛΟΙΠΟΙ ΟΡΟΙ 


1. Η τροποποίηση οιουδήποτε εκ των όρων του παρόντος γίνεται µόνο µε νεότερη έγγραφη 
συμφωνία των Μερών. Κάθε δικόγραφο, έγγραφο ή εξώδικος επιστολή που αφορά στο 
παρόν θα κοινοποιείται νόμιμα στις διευθύνσεις, που δηλώνονται εκατέρωθεν στην αρχή του 
παρόντος. 

2. Η Ε.Ξ.Ι. δηλώνει και εγγυάται ότι εντός πέντε (5) ηµερών από την ηµεροµηνία υπογραφής 
του παρόντος, θα αναρτήσει την παρούσα συμφωνία στην επίσημη διαδικτυακή της σελίδα 
και θα συστήσει προς το σύνολο των μελών της να υιοθετήσουν το παρόν και να 


συμμορφωθούν προς το περιεχόμενό του. 


3. Η Ε.Ξ.Ι. υποχρεούται εντὀς πέντε (5) ημερών να προσκομίσει στον ΟΣΔ ΤΗΛΕΟΠΤΙΚΑ 

ΔΙΚΑΙΩΜΑΤΑ πλήρη κατάλογο των µελών της, όπου θα αναφέρονται αναλυτικά τα εξής 

στοιχεία ανά μέλος : όνοµα ξενοδοχείου, επωνυμία ξενοδοχειακής επιχείρησης, διεύθυνση | 
έδρας ξενοδοχειακής επιχείρησης, κατηγορία ξενοδοχείου, αριθµός δωματίων, χρόνος 

λειτουργίας του ξενοδοχείου, βασικά στοιχεία επικοινωνίας. 

4. Όλοι οι όροι της παρούσας ορίζονται ως ουσιώδεις και η παραβίασή τους συνιστά λόγο 

καταγγελίας του παρόντος. 

Το παρόν συντάχθηκε σε δύο (2) πρωτότυπα και αφού αναγνώσθηκε υπογράφηκε από τα 


Μέρη, ως έπεται και στη συνέχεια ένα έκαστο έλαβε από ένα (1). 


ΤΑ ΣΥΜΒΑΛΛΟΜΕΝΑ ΜΕΡΗ 

